(واجہ عطا شاد ءِ وانگ ءَ پد،، ممتاز یوسف)
دستونک
 زھیر ءَ زپت گُش اَنت ترانگ ءَ شکر نہ گُشاں
 ھیال ءِ منزل ءَ مھرانی گنجیں در نہ گشاں
منی او موجریں نیمون وت ءَ بہ کن پدّر
 ترا من اِشکتہ مردم مروچاں شَر نہ گُشاں
بُگش تو باریں ترا تئی اے دلبریں دزگھار
 وتی اے عاشقءِ دمکاں کدی بہ تَرّ!نہ گشاں
کپیت چہ کدھیں چماّں تئیگاں ترمپے ارس
 وتی من شعراں تما وھد ءَ بے اثر، نہ گشاں
منی گوں دامن ءَ ھمراہ بہ بات ھمے پولنگ
 تئی پہ ھاتر ءَ وھدے من ءَ را شر نہ گشاں
تاکد بَل ئے ، دوستی ءِ موسم ءِ بدواہ
 منی نصیب ءَ تئی بخت ءِ ھمسفر نہ گشاں
چتوریں گپے کہ بند بند آزگیں انگت
 وت ءَ را من بلے ممتاز در پہ در نہ گشاں